ສຫລ ປະກາດ ຍຸດທະສາດໃໝ່ ຕໍ່ອາຟຣິກາ (ວີດີໂອ)
ສະຫະລັດ ໄດ້ເປີດເຜີຍໃຫ້ຊາບ ກ່ຽວກັບ ຍຸດທະສາດໃໝ່ ສຳຫຼັບເຂດໃຕ້ທະເລຊາຍ ຊາຮາຣາ ຂອງອາຟຣິກາ.
ສະຫະລັດໄດ້ປະກາດຍຸດທະສາດໃໝ່ ສຳຫຼັບເຂດທີ່ຢູ່ໃຕ້ທະເລຊາຍຊາຮາຣາໃນທະວີບອາ ຟຣິກາ ເພື່ອປັບປຸງປະຊາທິປະໄຕ ການເຕີບໂຕຂອງເສດຖະກິດ ຄວາມໝັ້ນຄົງແລະການ ຄ້າຢູ່ໃນຂົງເຂດ ໃຫ້ດີຂຶ້ນກວ່າເກົ່າ ຖະແຫຼງການຂອງທຳນຽບຂາວສະບັບນຶ່ງທີ່ນຳອອກເຜີຍແຜ່ໃນວັນພະຫັດວານນີ້ກ່າວວ່າ ແຜນການທີ່ວ່ານີ້ ແມ່ນໃຊ້ວິທີຕິດຕໍ່ແບບໝັ້ນໃຈ ແລະມອງໄປຂ້າງໜ້າຕໍ່ອາຟຣິກາ ນຶ່ງໃນ ນັ້ນກໍຄືພື້ນຖານການເປັນພາຄີກັນ ຍຸດທະສາດສະບັບນີ້ແມ່ນແນໃສ່ເພື່ອສ້າງຄວາມກ້າວໜ້າໃຫ້ແກ່ປະຊາທິປະໄຕ ໃນອາຟຣິ ກາໂດຍເສີມຂະຫຍາຍສະຖາບັນຕ່າງໆເພື່ອໃຫ້ມີການເປີດກວ້າງແລະຄວາມຮັບຜິດຊອບ ໃນການປົກຄອງຫຼາຍຂຶ້ນ ຕະຫຼອດທັງຊຸກຍູ້ການເຄົາລົບນັບຖືສິດທິມະນຸດ ພ້ອມທັງການ ປົກຄອງດ້ວຍຕົວບົດກົດໝາຍ ນອກນັ້ນແລ້ວ ຍຸດທະສາດດັ່ງກ່າວຍັງປະຕິຍານວ່າຈະທ້າ ທາຍພວກຜູ້ນຳ ທີ່ການກະທຳຂອງເຂົາເຈົ້າຂົ່ມຂູ່ຕໍ່ຄວາມໜ້າເຊື່ອຖືແລະຂັ້ນຕອນປະຊາທິ ປະໄຕ ຍຸດທະສາດທີ່ວ່ານີ້ມອບໝາຍໃຫ້ສະຫະລັດເພີ່ມການຄ້າແລະການລົງທຶນຢູ່ໃນເຂດໃຕ້ທະ ເລຊາຍຊາຮາຣາຂອງອາຟຣິກາດ້ວຍການປັບປຸງການຄຸ້ມຄອງເສດຖະກິດ ຊຸກຍູ້ໃຫ້ມີການ ຮວມຕົວຢູ່ໃນຂົງເຂດ ເສີມຂະຫຍາຍການເຂົ້າເຖິງຕະຫຼາດຂອງສິນຄ້າອາຟຣິກາ ແລະຊຸກ ຍູ້ໃຫ້ບັນດາບໍລິສັດຂອງສະຫະລັດທຳການຄ້າຂາຍແລະໄປລົງທຶນຢູ່ອາຟຣິກາ ຍຸດທະສາດໃໝ່ດັ່ງກ່າວໄດ້ມີການເປີດເຜີຍໃຫ້ຊາບ ຂະນະທີ່ເຈົ້າໜ້າທີ່ສະຫະລັດເປັນເຈົ້າ ພາບຈັດກອງປະຊຸມກ່ຽວກັບກົດໝາຍສະຫະລັດວ່າດ້ວຍການເຕີບໂຕແລະໂອກາດຂອງ ອາຟຣິກາ ສະບັບປີ 2000 ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ກ່າວວ່າ ກົດໝາຍສະບັບນີ້ ໄດ້ສ້າງວຽກເຮັດງານທຳໃໝ່ແລະພາກສ່ວນຕ່າງໆ ໃນເສດຖະກິດຂອງອາຟຣິກາ